Id-Deċiżjoni tal-kunsill
tal-10 ta’Mejju 999
li tikkonċerna l-arranġamenti prattiċi għall-parteċipazzjoni ta’ l-Istati Membri kollha skond il-kompiti ta’ l-Artikolu 17(2) tat-Trattat fuq l-Unjoni Ewropea għal-liema l-Unjoni tagħmel użu tal-WEU
(1999/321/CFSP)
IL-KUNSILL TA’ L-UNJONI EWROPEA,
Wara li kkunsidra t-Trattat ta’ l-Unjoni Ewropea, u partikolarment it-tielet subparagrafu ta’ l-Artikolu 17(3) tagħha,
Wara li kkunsidra d-Dikjarazzjoni li tirrelata dwar l-Unjoni Ewropea tal-Punent (WEU) inkluża fl-Att Finali ffirmat ma’ l-adozzjoni tat-Trattat ta’ Amsterdam,
(1) Billi l-Artikolu 17(3) tat-Trattat ta’ l-Unjoni Ewropea jsemmi d-drittijiet ta’ l-Istati Membri kollha ta’ l-Unjoni Ewropea biex jieħdu sehem bis-sħiħ fil-kompiti li jirreferi għalihom l-Artikolu 17(2) tagħha meta l-Unjoni tinqeda mill-WEU għall-elaborazzjoni u l-implimentazzjoni tad-deċiżjonijiet tagħha fuq dawn il-kompiti;
(2) Billi, skond dan l-Artikolu 17(3), il-Kunsill għandu jadotta, bi ftehim ma’ l-istituzzjonijiet tal-WEU, dawk l-arranġamenti neċessarji u prattiċi ħalli l-Istati Membri kollha jitħallew jagħtu sehemhom fil-kompiti ta’ hawn fuq u sabiex jipparteċipaw bis-sħih u fuq l-istess livell fl-ippjanar u fid-deċiżjonijiet li jittieħdu fl-WEU;
(3) Billi, fil-paragrafu 6 ta’ l-imsemmija Dikjarazzjoni, il-WEU kkonfermat li l-Istati Membri kollha ta’ l-Unjoni Ewropea għandhom ikunu ntitolati biex jieħdu sehem bis-sħiħ fil-kompiti mniżżla fl-Artikolu 17(2) tat-Trattat ta’ l-Unjoni Ewropea meta l-Unjoni Ewropea tagħmel użu mill-WEU biex telabora u timplimenta d-deċiżjonijiet tagħha fuq dawn il-kompiti;
(4) Billi fit-18 ta’ Novembru 1997, il-Kunsill ta’ l-WEU adotta bħala Deċiżjoni li għandha x’taqsam mal-parteċipazzjoni ta’ l-Istati Osservaturi tal-WEU fl-operazzjonijiet imwettqa skond l-Artikolu 17(3) tat-Trattat tal-Unjoni Ewropea; billi dik id-deċiżjoni akkumpanjata bil-minuti mifthiema tipprovdi għall-dawk l-arranġamenti prattiċi biex iħallu l-Istati Membri kollha jikkontribwixxu għal dawn il-kompiti biex jieħdu sehem bis-sħiħ taħt kondizzjonijiet indaqs fl-ippjanar u d-deċiżjonijiet meħuda fl-WEU; billi, fl-adozzjoni ta’ din id-Deċiżjoni, l-istituzzjonijiet tal-WEU esprimew il-qbil tagħhom fuq dawn l-arranġamenti bħala arranġamenti prattiċi msemmija fl-Artikolu 17(3) tat-Trattat tal-Unjoni Ewropea,
IDDEĊIEDA KIF ĠEJ:
Artikolu 1
L-arranġamenti prattiċi li jħallu l-Istati Membri kollha sabiex jikkontribwixxu għall-kompiti msemmija fl-Artikolu 17(2) tat-Trattat ta’ l-Unjoni Ewropea biex jieħdu sehem bis-sħiħ u taħt kondizzjonijiet indaqs fl-ippjanar u fit-teħid ta’ deċiżjonijiet meħuda fil-WEU qegħdin hawnhekk jiġu approvati.
It-text ta’ l-arranġamenti prattiċi hu mehmuż ma’ din id-Deċiżjoni.
Artikolu 2
Din id-Deċiżjoni għanda tidħol fis-seħħ fil-ġurnata ta’ l-adozzjoni tagħha.
Artikolu 3
Din id-Deċiżjoni għanda tkun ippubblikata fil-Ġurnal Uffiċjali.
Magħmula fi Brussell, fl-10 ta’ Mejju 1999.